মেয়াদোর্ত্তীণ ওষুধ ও কসমেটিকস থাকায় ঢাকার ধামরাইয়ে দুই ফার্মেসি ও এক কসমেটিকস দোকানকে ১১ হাজার টাকা জরিমানা করেছেন ভ্রাম্যমাণ আদালত। মঙ্গলবার (২৭ ফেব্রুয়ারি) সকালে উপজেলা নির্বাহী কর্মকর্তা (ইউএনও) আবুল কালাম আজাদের ভ্রাম্যমাণ আদালত এ জরিমানা করেন। ইউএনও আবুল কালাম আজাদ বলেন, সকালে উপজেলার ইসলামপুরে মমতাজ চক্ষু হাসপাতাল ও চয়নিকা হাসপাতাল ফার্মেসিতে অভিযান চালানো হয়। এসময় মেয়াদোর্ত্তীণ ওষুধ থাকায় ওই দুই প্রতিষ্ঠানকে ৫ হাজার টাকা করে ১০ হাজার টাকা জরিমানা করা হয়। এছাড়া সাইফুল ইসলাম কসমেটিকস দোকানে মেয়াদোর্ত্তীণ কসমেটিকস থাকায় ১ হাজার টাকা জরিমানা করা হয়েছে।